hu hu hu hu hu hu hu hu hu hu hu hu hu hu hu hu hu hu hu hu hu en en hu hu hu hu hu hu hu hu hu hu hu hu hu hu hu hu hu hu hu hu hu tr hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu
Kánikula lesz a héten | Nyírkarász Önkormányzatának weboldala
Tájékoztatjuk a lakosságot, hogy Dr. Paller Judit mb. országos tiszti főorvos  2012.  június 18-tól (hétfő) – 2012. június 21-ig (csütörtök)   elrendelte   a  h ő s é g r i a s z t á s   II. fokozatát, melyet
a mai naptól  III. fokúra emel és 2012. június 22-ig meghosszabbítja.
Mit tegyünk a hőhullámok kedvezőtlen hatásai ellen?
Klímaváltozás- különös tekintettel a hőhullámokra- okozta egészségi hatások és megelőzésének lehetőségei
A ’90-es évek elején még kevéssé volt a figyelem előterében a klímaváltozás egészségkárosító hatása, azonban az 1990-es évek vége felé ez a trend megváltozott.
– A globális klímaváltozás a XXI. Század egyik legfontosabb környezeti problémája.
– A föld felszínének átlaghőmérséklete az utóbbi 25 évben 0,4 °C- kal emelkedett
– A klímaváltozás több oldalról veszélyezteti az emberi egészséget: károsítja a környezetet, az ecoszisztémát, a gazdaságot és a társadalmat
A klímaváltozás ezen hatásokon túl befolyásolja az élelmiszer biztonságot, megváltoztathatja a vektorok által terjesztett betegségek térbeli és időbeli előfordulásának jellemzőit, növeli az extrém időjárási helyzetek, pl. a hőhullámok gyakoriságát.
A „hőhullám” definíciója (OKK-OKI, Fővárosi ÁNTSZ, OMSZ közös projektben elvégzett vizsgálat alapján)
– A 97%gyakorisággal mért napi átlaghőmérséklet feletti átlaghőmérsékletű napok (26,6°C). Hőhullám=3, egymást követő napon a napi átlaghőmérséklet 26,6 °C felett.
Bárkinek okozhat egészségi panaszokat, kellemetlen tüneteket, rosszullétet a kánikula, de vannak különösen veszélyeztetett csoportok. Ilyenek például a
– csecsemők és a fiatal kisgyermekek,
– 65 évesnél idősebbek, fogyatékosok, szívbetegségekben és magas vérnyomásban szenvedők,
Hőhullám okozta káros egészségi hatások
Magas hőmérséklet okozta megbetegedések:
A legtöbb hőséggel összefüggő betegségek (kivéve a bőrkiütés és a görcs) a lényegi következményei annak, hogy különböző súlyú elégtelenségek következnek be a hőszabályozó rendszerben. Ráadásul, számos más un. prediszponáló tényező felgyorsíthatja a magas testhőmérséklet kialakulását.
Prediszponáló tényezők: kor, akklimatizálódás hiánya, dehidratáció (csökkentett tápanyag és folyadékbevitel, vizelethajtó tabletták, alkoholfogyasztás), gyógyszerszedés, mozgás hiány, túlsúly, fáradtság, alváshiány, hosszú, magas intenzitású edzés, védőruha.
Csecsemők és fiatal kisgyermekek
Mit igyunk: víz, ásványvíz, tea, szénsavmentes üdítők, paradicsomlé, aludttej, kefir, joghurt, levesek.
Mit ne igyunk: kávé, alkohol tartalmú italok, magas koffein és vércukortartalmú szénsavas üdítők.
– Akinek van elektromos ventillátora, használja a nagy melegben! Lehetőleg éjjel szellőztessen!
–  Széles karimájú kalappal, napszemüveggel és naptejjel védje magát és gyermekét!
– Csecsemőket, kisgyermekeket árnyékban levegőztessünk
– Ne sétáltassunk a hőségben kisbabát!
– Sose hagyjunk gyermekeket, állatokat (kutyát) zárt, szellőzés nélküli parkoló autóban!
– A babák különösen sok folyadékot igényelnek a szoptatáson kívül is, mindig kínáljuk őket tiszta vízzel, vagy pici sót is tartalmazó, citromos teával a szoptatás után!
65 évnél idősebbek, fogyatékosok, szívbetegségekben és magas vérnyomásban szenvedők
Mit igyunk: víz, ásványvíz, tea, szénsavmentes üdítők, paradicsomlé, aludttej, kefir, joghurt, levesek.
Mit ne igyunk: kávé, alkohol tartalmú italok, magas koffein és vércukortartalmú szénsavas üdítők.
– Azok, aki szívgyógyszert szednek, a vízhajtás mellett is fogyasszanak elegendő mennyiségű folyadékot, azaz a szokásosnál egy literrel többet a forró napokon!
– A 65 évnél idősebbek, különösen a szívbetegségekben és magas vérnyomás betegségben szenvedők a melegben fokozódó panaszaikkal azonnal forduljanak orvoshoz!
– Nagy melegben zuhanyozzon langyos vagy hideg vízzel, akár többször is!
– Ha van elektromos ventillátora, használja a nagy melegben!
– Kánikulai napokon a különösen meleg dél körüli, kora délutáni órákat töltse otthon, besötétített szobában, viszonylag hűvösben!
– Forró nyári napokon ne a legmelegebb órákra időzítse a piaci bevásárlást!
Mit igyunk: víz, ásványvíz, tea, szénsavmentes üdítők, paradicsomlé, aludttej, kefir, joghurt, levesek.
Mit ne igyunk: kávé, alkohol tartalmú italok, magas koffein és vércukortartalmú szénsavas üdítők.
–  Ha kánikulában a szabadban sportolsz, gyakran hűtsd le magad és fogyassz legalább 4 liter folyadékot! Fontos a só pótlás is!
– Széles karimájú kalappal, napszemüveggel védd magad a nap égető erejétől!
– Könnyű, világos színű, bő szabású, pamut alapanyagú ruhát hordj forró napokon!
– Bőrtípusodnak megfelelő fényvédő krémmel naponta többször kend be a bőrödet! (Ha nagyon világos a bőröd, kék a szemed, használj 10 feletti napvédő faktoros naptejet!)
– Nagy melegben zuhanyozz langyos vagy hideg vízzel, akár többször is!
– Tölts 1-2 órát légkondicionált helységben!
Figyeljünk magunkra és embertársainkra a nagy melegben!
« Versenyeredmények az idei tanévben